Държавен вестник, бр. 84, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  84
е) взаимодейства с Главна дирекция „ГРАО“ 
на Министерството на регионалното развитие, 
Националната агенция за приходите и Нацио­
налното бюро за правна помощ при обработка 
на молби по Регламент № 4/2009 г., свързани 
със задължения за издръжка, постъпили от 
държави – членки на Европейския съюз.
Чл. 31. Дирекция „Електронно правосъдие 
и регистри“:
1. организира и участва при разработването 
и актуализацията на дългосрочната стратегия 
на министерството и на второстепенните раз­
поредители в областта на информационните и 
комуникационните технологии, като ги съобра­
зява с вътрешните и международните страте­
гически документи в областта на електронното 
управление и електронното правосъдие;
2. отговаря за поетапното изпълнение на 
залегналите цели в стратегическите документи 
и прилагането на вътрешната и международ­
ната нормативна база и стандарти в областта 
на информационната и киберсигурността;
3. участва във вътрешни и международни 
проекти и програми, разработване на концеп­
ции, предложения за промени на нормативни 
документи, свързани с електронното управле­
ние и електронното правосъдие;
4. организира планирането, изграждането 
и поддръжката на ИТ инфраструктурата на 
министерството;
5. отговаря за цялостната работоспособност 
на ИТ инфраструктурата, предоставяните 
вътрешни и външни ИТ услуги, надеждното 
и сигурно съхранение на данни;
6. оказва съдействие на служителите от 
министерството във връзка с електронното 
управление;
7. приема молби и издава свидетелства за 
съдимост на граждани, родени в чужбина или 
с неизвестно месторождение;
8. изготвя справки за съдимост, поискани 
за служебни цели от съда, прокуратурата, 
органите на Министерството на вътрешните 
работи, следствието, местата за лишаване от 
свобода, ведомствата и други;
9. получава изпратените от съдилищата 
бюлетини, които завежда в азбучен контролен 
регистър и ги съхранява заедно с изготвените 
картони в картотеката;
10. обработва постъпилите от чужди държа­
ви сведения за осъдени български граждани в 
чужбина и предоставя на други държави ин­
формация и копия на бюлетините за съдимост 
на чужди граждани, осъдени на територията 
на Република България;
11. извършва удостоверяване с „APOSTILLE“ 
на актове на съдилищата и нотариусите в 
съответствие с Декларацията по чл. 6, ал. 1 
от Хагската конвенция за премахване на из­
искването за легализация на чуждестранни 
публични актове от 1961 г. (в сила за Репу­
блика България от 30 април 2001 г.);
12. поддържа и води Единния регистър 
на медиаторите и на организациите, които 
обучават медиатори;
13. води регистър на публичните услуги, 
извършвани от министерството като админи­
стратор на лични данни по Закона за защита 
на личните данни;
14. подпомага министъра при осъществява­
не на правомощията му по Закона за юриди­
ческите лица с нестопанска цел, включително 
поддържа и води Централния регистър на 
юридическите лица с нестопанска цел, опреде­
лени за осъществяване на общественополезна 
дейност, и специален регистър на чужденците 
към Централния регистър на юридическите 
лица с нестопанска цел за осъществяване на 
общественополезна дейност.
Раздел IХ
Организация на работата в министерството
Чл. 32. Административните звена в минис­
терството в изпълнение на своите функции и 
възложените им задачи изготвят становища, 
отчети, доклади, докладни записки, анализи, 
програми, концепции, позиции, информации, 
паметни бележки, проекти на решения по 
конкретни въпроси, проекти на вътрешни 
административни актове, проекти на адми­
нистративни актове на Министерския съвет, 
когато вносител на проекта е министърът на 
правосъдието, участват със свои представители 
в работни групи и други.
Чл. 33. (1) Входящите и създадените в 
резултат от дейността на министерството 
документи се регистрират в автоматизираната 
информационна система.
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Организацията, редът и начинът на дви­
жение на служебните преписки се определят 
с Правилата за деловодната дейност и доку­
ментооборота в министерството, утвърдени 
със заповед от министъра.
(4) Образците на вътрешноведомствените 
документи са приложение към правилата 
по ал. 3.
Чл. 34. Предложенията и сигналите, по­
дадени до министъра, се разглеждат по реда 
на глава осма „Предложения и сигнали“ от 
Административнопроцесуалния кодекс.
Чл. 35. (1) Писмени или устни предло­
жения и сигнали, подадени лично или чрез 
упълномощен представител по телефон, теле­
граф, телекс, факс или по електронна поща, 
се регистрират, като се отразяват подателят, 
датата на постъпване и въпросът, изложен в 
предложението или в сигнала, както и слу­
жителите, на които е възложена подготовката 
на решението по тях.